open-index/open-wikipedia-markdown huggingface dataset:
வண்ணச் சிறைப்பு

**வண்ணச் சிறைப்பு** (*Color confinement*) அல்லது பொதுவாக **சிறைப்பு** என்பது குவார்க்குகள் போன்ற வண்ண ஊட்டமுற்ற துகள்களைத் தனியாகப் பிரிக்க இயலாது சிறைப்பட்டுள்ள நிகழ்வைக் குறிக்கிறது. எனவே இவற்றைத் தனியாகப் பார்க்கவே முடியாது. குவார்க்குகள் இயல்பாக வன்மன்கள் போல குழுவில் தான் நிலவும். வன்மன்களில் இருவகையுண்டு. ஒருவகை மேசான்கள் ஆகும். மற்றொருவகை பேரியான்கள் ஆகும். மேசானில் ஒரு குவார்க்கும் ஓர் எதிர்குவார்க்கும் அமையும், பேரியானில் மூன்று குவார்க்குகள் இருக்கும்.

தாய் வன்மனில் இருந்து உள்ளடங்கிய குவார்க்குகளைப் பிரிக்க முடியாது. எனவே தான் குவார்க்கை வன்மன் மட்டத்திலன்றி, தனியாகக் காணவோ ஆய்வு செய்யவோ முடியாது.

## தோற்றம்
குவார்க்கின் இந்தச் சிறைப்பட்டநிலைக்கான காறணம் சிக்கலானதாகும்;குவைய வண்ண இயக்கவியல் சிறைப்போடு அமையவேண்டும் என பகுப்பாய்வேதும் நிறுவ வில்லை. சிறைப்புக்கான நடப்புக் கோட்பாடு வண்ண ஊட்டமுள்ள விசைதங்கும் பசையன்களால் ஏற்படுவதாகும். மின்னூட்டமுள்ள எவ்விரு மின்துகள்களும் தனித்துப் பிரிவதைப் போல, அவற்றிடையே உள்ள மின்புலம் குறையக் குறைய மின்னன்கள் அணுக்கருவில் இருந்து பிரிந்து கட்டற்ற நிலையை அடைவதைப் போல பிரிந்து விடுதலையாக வெளியேறுகின்றன. ஒரு தனி குவார்க்கு-எதிர்குவார்க்கு இணை பிரிந்ததுமே பசையன் அவற்றிடையே குறுகலான குழல் அல்லது வண்ணப்புலச் சரத்தை உருவாக்குகிறது. இது நேர், எதிர்மின்னூட்டங்களால் ஏற்படும் மின்புலத்தில் இருந்து முற்றிலும் வேறுபட்டதாகும். மின்புலம்  சூழ்வெளி யெங்கும் விரிந்து தொலைவு கூடக்கூட அருகிவிடும். அனால் பசையன் புலம் தன் நட்த்தையால் தொலைவைச் சாராத ஒரு வன்புல விசை இரு குவார்க்குகளின் இடையே தொடர்ந்து செயல்படும். இதன் வலிமை ஏறத்தாழ 160,000 நியூட்டன்களாகும். இது 80,000 கிகி பொருண்மையை நொடிக்கு 2 மீட்டர்கள்  அளவு முடுக்கத்தை ஊட்டத் தேவைப்படும் விசைக்குச் சமமாகும். .

துகள் முடுக்கியின் மோதல்களில் நிகழ்வதைப் போல இரு குவார்க்குகள்  ஒருநிலையில் தனித்துப் பிரியும்போது  ஆற்றலைப் பொறுத்தவரையில், குழல் மேலும் நீள்வதைவிட, தன்னியல்பாக புதிய குவார்க்கு-எதிர்குவார்க்கு இணை தோன்றலே ஏற்புடையதாக அமைகிறது. இந்த விளைவால் துகள்முடுக்கிகளில் குவார்க்குகள் உருவாகியதுமே  தனித்தனி குவார்க்குகளைக் காணமுடியாமல், அறிவியலாளர்கள் வண்ணவியலாக நொதுமலான, கொத்துக் கொத்தாக ஒன்றிய மேசான்கள், அடரன்கள், துகள்களை அதாவது "தாரைகளைப்" பார்க்கின்றனர். இந்நிகழ்வு வன்மனாதல் அல்லது துண்டாதல் அல்லது  சரம்பிரிதல் எனப்படுகிறது. இது துகள் இயற்பியலில் மிகவும் புரிந்து கொள்ளமுடியாத நிகழ்வாக உள்ளது.

சிறைப்புக் கட்டம் வழக்கமாக வில்சன் கண்ணியின் செயல்பாட்டு நடத்தையால் வரையறுக்கப்படுகிறது. வில்சன் கண்ணி என்பது ஒருநிலையில் உருவாகியும் ஒருநிலையில் அழிந்தும் தோன்றும் குவார்க்கு-எதிர்குவார்க்கு இணை பின்பற்றும் எளிய வெளிக்காலத் தடமாகும். சிறைப்படாமைக் கோட்பாட்டில் இவ்வகைக் கண்ணியின் செயல்பாடு அதன் சுற்றளவைச் சார்ந்த்ருக்கும். என்றலும் சிறைப்புக் கோட்பாட்டில் மாறாக அதன் பரப்பைச் சார்ந்தமையும். இப்பரப்பு குவார்க்கு-எதிர்குவார்க்கு பிரிதலுக்கு நேர்விகித்த்தில் அமைவதால் விடுபட்ட குவார்க்குகள் அடக்கப்படுகின்றன. மேசான்கள் மட்டுமே நிலவ விடப்படுகின்றன, இது ஒரு கண்ணி மற்றொரு எதிர்த்திசையில் அமைந்த கண்ணியுடன் இணையும்போது கண்ணிகளுக்கிடையே அமையும் பரப்பு மிகச் சிறியதாகி விடுவதால் நிகழ்கிறது.

## சிறைப்புள்ள படிமங்கள்

## முழுத்திரையுள்ள குவார்க்குப் படிமங்கள்

## மேற்கோள்கள்

## வெளி இணைப்புகள்
*Quarks

பகுப்பு:பசையன்கள்
பகுப்பு:குவைய வண்ணவியக்கவியல்
பகுப்பு:காணொளிக் கோப்பு உள்ள கட்டுரைகள்
வருங்கால இந்தியா கட்சி

**வருங்கால இந்தியா கட்சி** (*The Future India Party*) (சுருக்கமாக **வ. இ. க.**) என்பது தமிழ்நாட்டில் சென்னை மாநகரில் அமைந்துள்ள ஓர்  இந்திய அரசியல் கட்சி ஆகும். இந்தியக் குடியரசின் அனைத்துத் தேர்தல் செயன்முறைகளை நிருவாகம் செய்யும் சுய அதிகாரம் கொண்ட இந்தியத் தேர்தல் ஆணையம் இக்கட்சிக்குச் சுதந்திரமான தனி அரசியல் கட்சியாக அங்கீகாரம் வழங்கியுள்ளது. 
2012 இல் நிறுவப்பட்ட இக்கட்சி சூன் 6, 2013 இல் முறையாக தொடங்கப்பட்டு, 2014 இன் இறுதியில் அதிகாரப்பூர்வமான அரசியல் கட்சியாக இந்திய அரசியலமைப்பின் மக்கள் பிரதிநிதித்துவச் சட்டத்தின் பிரிவு 29A, 1951 இன் படி அங்கீகாரம் பெற்றது. இக்கட்சியின் தலைவர் த. சுபி ஆவார். இந்திய அரசியலுக்குள் படித்த இளைஞர்களைக்  கொண்டு வருவதே இக்கட்சியின் முக்கிய இலக்காகும்.

இக்கட்சியின் தலைவர் சுபி ஆவார், இவர் வானூர்தி பொறியாளர் மற்றும் இளம் சமூக ஆர்வலர் ஆவார், இவர் 2013 அம் ஆண்டில் இருந்து இக்கட்சியின் தலைவராக பதவி வகிக்கிறார்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:தமிழக அரசியல் கட்சிகள்
அரிப்புப் பாலம்

**அரிப்புப் பாலம்** (*Arippu Bridge*) அல்லது **தள்ளாடி-அரிப்புப் பாலம்** என்பது, வடமேற்கு இலங்கையில் அருவி ஆற்றுக்குக் குறுக்கே அமைந்துள்ள சாலைப் பாலம் ஆகும். இது 2011 அக்டோபர் 16 ஆம் தேதி முறைப்படி திறந்துவைக்கப்பட்டது.

இப்பாலம் 258 மீட்டர் (846 அடி) நீளமும் 7.35 மீட்டர் (24 அடி) அகலமும் கொண்டது. 540 மில்லியன் இலங்கை ரூபா (US$4.9 மில்லியன்) செலவில் அமைக்கப்பட்ட இப்பாலக் கட்டுமானத்துக்குப் பிரித்தானிய அரசின் *உருக்குப் பாலத் திட்டத்தின்* கீழ் வழங்கப்பட்ட இலகு கடன் வசதியூடாக நிதி அளிக்கப்பட்டது. அரிப்புப் பாலம், மன்னாரையும் புத்தளத்தையும் இணைக்கும் பி403 சாலையின் ஒரு பகுதியாகும்.

## மேற்கோள்கள்

பகுப்பு:இலங்கையில் உள்ள பாலங்கள்
பகுப்பு:மன்னார் மாவட்டம்
தொண்டைமானாற்றுப் பாலம்

**தொண்டைமானாற்றுப் பாலம்** என்பது, இலங்கையின் வட மாகாணத்தில் உள்ள யாழ்ப்பாணக் குடாநாட்டில் உள்ள ஒரு வண்டிகளுக்கும் பாதசாரிகளுக்குமான சாலைப் பாலம். இது யாழ்ப்பாணம் - பருத்தித்துறை வீதியில், வல்வெட்டித்துறை நகருக்கு அண்மையில் வடமராட்சி கடல் நீரேரிக்குக் குறுக்கே அமைந்துள்ளது. இது முதலில் 1953 ஆம் ஆண்டு கட்டப்பட்டது. உள்நாட்டுப் போரின் விளைவாக 1985ல் இது அழிந்துபோனது. பின்னர் 2004 ஆம் ஆண்டில் இது மீள அமைக்கப்பட்டது.

இது கட்டப்பட்ட காலத்தில் இருந்து, கடல்நீர் வடமராட்சிக் கடல் நீரேரிக்குள் வராமல் தடுப்பதற்கான ஒரு தடுப்பணையாகவே இது பயன்பட்டு வந்தது. இத்தடுப்பணை 1985ல் இலங்கை இராணுவத்தின் தாக்குதல்களினால் அழிந்துவிட்டது. அழிவதற்கு முன் இதன் மதகுக் கதவுகள் கடல்நீர் நீரேரிக்குள் வருவதைத் தடுப்பதற்கு மட்டுமன்றி, மழை காலத்தில் வெள்ள நீர் கடலுக்குள் செல்ல அனுமதிப்பதற்கும் பயன்பட்டது. 2004ல் இலங்கை நீர்ப்பாசனத் திணைக்களம் இந்தப் பாலத்தையும் தடுப்பணையையும் மீளக் கட்டியது. இது தற்போது யாழ்ப்பாணம் - பருத்தித்துறை வீதியில் ஒரு முக்கிய இணைப்பாகப் பயன்படுகிறது.

## மேற்கோள்கள்

பகுப்பு:இலங்கையில் உள்ள பாலங்கள்
பகுப்பு:யாழ்ப்பாண மாவட்டம்
பகுப்பு:வல்வெட்டித்துறை
கம்பவர்மன்

**கம்பவர்மன்** என்பவன் பல்லவ மன்னர்களுள் ஒருவன். இவன் மூன்றாம் நந்திவர்மனுக்கும், பழுவேட்டரையரின் புதல்வி கந்தன் மாறம்பாவையருக்கும் பிறந்த புதல்வன். நிருபதுங்கவர்மன் பல்லவப் பேரரசின் தென்பகுதியை ஆண்டபோது, இவன் வடபகுதியை ஆண்டுவந்தான். கங்க மன்னன் முதலாம் பிருதிவிபதியின் மகள் விஜயா இவனின் மனைவி ஆவாள். இவர்களின் புதல்வன் அபராசித வர்மன்.

இவன் காலத்தில் காஞ்சிபுரம் மாவட்டம், வாலாஜாபாத்திற்கு அருகில் உள்ள ஊத்துக்காட்டு ஊரிலுள்ள சிவன் கோயிலில் திருப்பணி வேலைகள் நடைபெற்றன.

## மேற்கோள்கள்

பகுப்பு:பல்லவ அரசர்கள்
பகுப்பு:இந்திய அரசர்கள்
இலந்தனம் பேரியம் செப்பு ஆக்சைடு

**இலந்தனம் பேரியம் செப்பு ஆக்சைடு** (*Lanthanum barium copper oxide*) என்பது  1986ஆம் ஆண்டில்  கண்டறியப்பட்ட முதல் உயர் வெப்பநிலை மீக்கடத்தியாகும்.  யொகான்னசு சியார்சு பெட்நோர்ட்சு, காரல் அலெக்ஸ் முல்லர் ஆகிய இருவரும் இந்தக் கண்டுபிடிப்புக்காக 1987ஆம் ஆண்டின் இயற்பியலுக்கான நோபல் பரிசைப் பகிர்ந்து கொண்டனர்.

## மேற்கோள்கள்

The Break-Through, by Robert M. Hazen, Summit books, 1988

பகுப்பு:மீக்கடத்திகள்
பகுப்பு:இலந்தனம் சேர்மங்கள்
பகுப்பு:பேரியம் சேர்மங்கள்
பகுப்பு:செப்பு சேர்மங்கள்
பகுப்பு:ஆக்சைடுகள்
உப்பாற்றுப் பாலம்

**உப்பாற்றுப் பாலம்** என்பது, கிழக்கு இலங்கையில் உப்பாற்றுக்குக் குறுக்கே அமைந்துள்ள ஒரு சாலைப் பாலம். இப்பாலம் 2011 அக்டோபர் 19 ஆம் தேதி முறைப்படி திறந்துவைக்கப்பட்டது.  இது 315 மீட்டர் (1,033 அடி) நீளம் கொண்டது. இப்பாலம் 995 மில்லியன் இலங்கை ரூபா (US$9 மில்லியன்) செலவில் அமைக்கப்பட்டது. இதற்கான நிதி பிரெஞ்சு வளர்ச்சி முகமையின் திருகோணமலை ஒருங்கமைந்த உட்கட்டமைப்புத் திட்டத்தின் கீழும், இலங்கை அரசாங்கத்தின் கிழக்கு வசந்தம் என்ற திட்டத்தின் கீழும் வழங்கப்பட்டது. உப்பாற்றுப் பாலம், ஏ-15 மட்டக்களப்பு - திருகோணமலை நெடுஞ்சாலையின் ஒரு பகுதியாகும். முன்னர் உப்பாற்றுக்குக் குறுக்கே பயணிகளையும் வண்டிகளையும் கொண்டு செல்வதற்குப் பயன்பட்ட படகுச் சேவைக்குப் பதிலாக இப்பாலம் பயன்படுகின்றது.

## மேற்கோள்கள்

பகுப்பு:இலங்கையில் உள்ள பாலங்கள்
மன்றோதுருத்து

**மன்றோதுருத்து** (മണ്‍റോ തുരുത്ത് ;Munroe Island) என்னும் தீவு, கேரளத்தின் கொல்ல மாவட்டத்துக்கு உட்பட்டது. இது அஷ்டமுடி ஏரிக்கும் கல்லடையாற்றுக்கும் இடையில் உள்ளது. இது மன்றோதுருத்து ஊராட்சியின் எல்லைக்குள் உள்ளது. இது சிற்றுமலை மண்டலத்தைச் சேர்ந்தது. இதன் பரப்பளவு 13.37 ச. கி. மீ. ஆகும். இங்குத் தென்னையும் நெல்லும் பயிரிடுகின்றனர். திருவிதாங்கூரின் தலைவராக இருந்த மன்றோவின் நினைவாக, இத்தீவுக்கு இப்பெயர் சூட்டப்பட்டது.

## சான்றுகள்

பகுப்பு:கேரளத்தில் உள்ள தீவுகள்
பகுப்பு:கொல்லம் மாவட்டம்
பகுப்பு:ஆற்றுத் தீவுகள்
கரிய அரிவாள் மூக்கன்

**கரிய அரிவாள் மூக்கன்** அல்லது **செங்கழுத்து அரிவாள் மூக்கன்** அல்லது **இந்திய கரிய அரிவாள் மூக்கன்** (ஆங்கிலத்தில்: *Black ibis* அல்லது *Red-naped ibis*; *Pseudibis papillosa*) என்பது அரிவாள் மூக்கன் குடும்பத்தைச் சேர்ந்த கருநிறப் பறவையாகும். இது இந்தியத் துணைக்கண்டத்தின் சில இடங்களில் காணப்படுகின்றது. இதன் கால்கள் செம்மண் நிறச்சிவப்பானவை. முடியில்லாத தலையும் தோளின் அருகே நன்றாகத் தெரியும் வெள்ளைப் பட்டையும் இதன் அடையாளங்களாகும். கருந்தலை அரிவாள் மூக்கன்கள் விவசாயத்துக்காகப் பண்படுத்தப்பட்ட நிலங்களையொட்டித் திறந்த வெளியில் கூட்டமாக நின்று மேயக்கூடியவை.

இது அரிவாள் மூக்கன் இனத்திலுள்ள மற்ற பறவைகளைப் போன்று நீர்நிலைகளில் மட்டுமில்லாமல் வறண்ட நிலத்திலும் காணப்படும்.

## மேற்கோள்கள்

பகுப்பு:தமிழ்நாட்டுப் பறவைகள்
பகுப்பு:அரிவாள் மூக்கன்
பகுப்பு:இந்தியப் பறவைகள்
பகுப்பு:நேபாளப் பறவைகள்
பகுப்பு:தமிழ்நாட்டில் காணப்படும் பறவைகள்
ஆர்சனிக் ஈராக்சைடு

**ஆர்சனிக் ஈராக்சைடு** (*Arsenic dioxide*) என்பது As2O4  என்ற மூலக்கூற்று வாய்பாடு கொண்ட ஒரு வேதியியல் சேர்மமாகும். இச்சேர்மமானது ஆர்சனிக்(III), ஆர்சனிக்(V) ஆகியவற்றைக் கொண்டு AsIIIAsVO4 ஆக அமைந்துள்ளது.

## தொகுப்பு முறை தயாரிப்பு
இச்சேர்மம் பின்வரும் வினையின் மூலம் தொகுப்பு முறையில் தயாரிக்கப்படுகிறது.

:2  +  → 2  (அழுத்த அனற்கலத்தில்)

இச்சேர்மம் அடுக்குக் கட்டமைவை ஏற்றுள்ளது. மற்றும் அணைவு வடிவியலில் As(III) முக்கோணக் கூம்பக வடிவிலும் As(V) நான்முக வடிவிலும் உள்ளன.

## மேற்கோள்கள்

பகுப்பு:ஆர்சனிக்கு சேர்மங்கள்
பகுப்பு:ஆக்சைடுகள்
பட்னா விரைவுவண்டி

**பட்னா விரைவுவண்டி**, செகந்திராபாத்துக்கும் பட்னாவுக்கும் சென்று வரும் விரைவுவண்டியாகும். இது வாரணாசியைக் கடந்து செல்கிறது. இதை மணிகர்ணிகா விரைவுவண்டி என்ற பெயராலும் குறிப்பிடுவதுண்டு.

*12791 செகந்திராபாத்  -> பட்னா சந்திப்பு
*12792  பட்னா சந்திப்பு ->  செகந்திராபாத்

## வழித்தடம்
*செகந்திராபாத்
*காசிப்பேட்டை
*ராமகுண்டம்
*மஞ்சேரியல்
*பெல்லம்பள்ளி
*பல்லார்ஷா சந்திப்பு
*சந்திரப்பூர்
*சேவாகிராம் சந்திப்பு
*நாக்பூர் சந்திப்பு
*காட்டோல்
*பேதுல்
*கோராடோங்கரி
*இட்டர்சி சந்திப்பு
*ஜபல்பூர் சந்திப்பு
*கட்னி
*மைஹர்
*சத்னா
*அலகாபாத் சந்திப்பு
*அலகாபாத் நகரம்
*ஞான்பூர்
*வாரணாசி சந்திப்பு
*முகல்சராய் சந்திப்பு
*தில்தர்நகர் சந்திப்பு
*பக்சர்
*பட்னா சந்திப்பு

## சான்றுகள்
*  வண்டியின் வழித்தடம்

பகுப்பு:இந்திய விரைவுவண்டிகள்
ஆல்பர்ட் ஐன்ஸ்டீனின் மூளை

thumb|right|சாதாரண மூளையில் பக்க மடிப்பு (சில்வியன் பிளவு). ஐன்ஸ்டீனின் மூளையில் இது துண்டிக்கப்பட்டது போல் இருந்தது
இயற்பியலாளரான **ஆல்பர்ட் ஐன்ஸ்டீனின் மூளை**யானது ஆய்வுகளுக்கும் ஐயங்களுக்கும் உரிய ஒரு பொருளாக இருந்து வருகின்றது. இவரது மூளையானது இவர் இறந்து ஏழு மணி நேரங்களுக்குப் பின்னர் அகற்றப்பட்டது.  இருபதாம் நூற்றாண்டில் வாழ்ந்த மேதை ஆல்பர்ட் ஐன்ஸ்டீனின் அதிகமான அறிவே இவ்வாய்வுகளுக்குக் காரணமாகும்.

ஐன்ஸ்டீனின் மூளையில் எண், வெளி சார்ந்த செயலாக்க மூளையின் பகுதிகள் பெரிதாக இருக்க, பேச்சு, மொழி சார்ந்த பகுதிகள் சிறியதாக இருந்தன என அறிவியல் ஆய்வுகளின் முடிவுகள் தெரிவித்தன. ஏனைய ஆய்வுகள் ஐன்ஸ்டீனின் மூளையின் நரம்புப் பசைக் கல எண்ணிக்கை அதிகரித்திருந்தது எனத் தெரிவித்தன.

## மூளை பற்றிய ஆய்வுகள்
1955இல் ஐன்ஸ்டீனின் இறப்புக்குப் பின்னர் பிரேதப்பரிசோதனையின் போது நீக்கப்பட்ட அவரின் மூளையானது  பென்சில்வேனியா பல்கலைக்கழகத்தில் ஆய்வு நடத்தப் பட்டு பின்பு, நோயியல் மருத்துவரான தாமஸ் ஸ்டோல்ட்ஸ் ஹார்வியால் பிரின்ஸ்டன் மருத்துவமனையில் ஒரு ஆய்வு நடத்தப்பட்டது. அதன் பின்னர் அதனை அறுத்துத் தன்ன்னிடம் சில துண்டுகளை வைத்துக்கொண்டு ஏனையவற்றை மற்ற முன்னணி நோயியல் மருத்துவர்களிடம் வழங்கினார்.

## உசாத்துணை

## வெளி இணைப்புகள்
*How Albert Einstein's Brain Worked

பகுப்பு:ஆல்பர்ட் ஐன்ஸ்டைன்
பகுப்பு:நரம்பணுவியல்
சிறீ ரங்கா ஜெயரத்தினம்

**சிறீ ரங்கா ஜெயரத்தினம்** (*Sri Ranga Jeyaratnam*, பிறப்பு: 22 சனவரி 1971) இலங்கைத் தமிழ் அரசியல்வாதியும் ஊடகவியலாளரும் ஆவார். பிரஜைகள் முன்னணி என்ற அமைப்பின் தலைவராக உள்ளார்.

## ஆரம்ப வாழ்க்கை
சிறீ ரங்கா 1971 சனவரி 22 இல் வவுனியாவில் பிறந்தார். வவுனியா தமிழ் மத்திய மகா வித்தியாலயம், யாழ்ப்பாணம் இந்துக் கல்லூரி ஆகிய பாடசாலைகளில் கல்வி கற்றார். பின்னர் கொழும்புப் பல்கலைக்கழகத்தில் உயர் கல்வி கற்றார். பல்கலைக்கழகக் காற்பந்து அணியின் தலைவராக இருந்து செயற்பட்டார்.

## பணி
பல்கலைக்கழகத்தில் பட்டம் பெற்ற பின்னர் மகாராஜா நிறுவனத்தில் இணைந்து சக்தி ஏஃப். எம். வானொலியில் *எரிமலை* என்ற நிகழ்ச்சியை வழங்கி வந்தார். பின்னர் அவர் சக்தி தொலைக்காட்சியில் *மின்னல்* என்ற நிகழ்ச்சியை நடத்தினார். இந்நிகழ்ச்சி மலையகத் தமிழ் மக்களிடையே பெரிதும் வரவேற்பைப் பெற்றது.

## அரசியலில்
சிறீ ரங்கா முன்னாள் அரசுத்தலைவர் மகிந்த ராசபக்சவின் குடும்பத்தினருடன், குறிப்பாக அவரது மகன் நாமல் ராசபக்சவுடன், மிக நெருக்கமாக இருந்து வந்தார்.' 2005, 2006 காலப்பகுதியில், சிறீ ரங்காவுக்கும் அவரது குடும்பத்தினருக்கும் இனந்தெரியாத நபர்களிடமிருந்து பல முறை அச்சுறுத்தல்கள் விடுக்கப்பட்டன. 2006 நவம்பரில், தமிழ்த் தேசியக் கூட்டமைப்பு நாடாளுமன்ற உறுப்பினர் நடராஜா ரவிராஜ் படுகொலை தொடர்பான ஒரு நிகழ்ச்சியைப் படைத்த பின்னர், சிறீ ரங்காவின் உயிருக்கு அச்சுறுத்தல் உள்ளதாக காவல் துறையினர் அவருக்கு எச்சரிக்கை விடுத்துள்ளனர். 2010 பெப்ரவரி 3 இல் இவர் பயணம் செய்த வாகனம் ஒன்று அட்டனில் வைத்துத் தாக்கப்பட்டது.

சிறீ ரங்கா 2010 நாடாளுமன்றத் தேர்தலில் ஐக்கிய தேசிய முன்னணியின் சார்பாக நுவரெலியா மாவட்டத்தில் போட்டியிட்டு வெற்றி பெற்று நாடாளுமன்றம் சென்றார்.

## மேற்கோள்கள்

பகுப்பு:1971 பிறப்புகள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:வாழும் மக்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வவுனியா மாவட்ட நபர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
மண்முனைப் பாலம்

**மண்முனைப் பாலம்** (*Manmunai Bridge*) என்பது, இலங்கையின் மட்டக்களப்பு மாவட்டத்தில் அமைந்துள்ள ஒரு சாலைப் பாலம் ஆகும். இது மட்டக்களப்பு வாவியின் படுவான் கரையையும் எழுவான் கரையையும் இணைக்கும் வகையில் அந்த வாவிக்குக் (கடல் நீரேரி அல்லது கடற்காயலுக்குக்) குறுக்காக அமைந்துள்ளது. இந்தப் பாலமே மட்டக்களப்பின் கரையோரத்தைத் தலைநிலத்துடன் இணைத்த முதல் பாலமாகும். மட்டக்களப்பு நகரிலிருந்து படுவான் கரையில் உள்ள மட்டக்களப்பு, அம்பாறைப் பகுதிகளுக்குச் செல்வதற்கான 30 கிலோமீட்டர் தூரத்தைக் குறைப்பதற்கான ஒரு மாற்று வழியாக இது விளங்குகிறது. இந்தப் பாலத்தினூடாகக் கொக்கட்டிச்சோலைப்பகுதி மக்கள் இலகுவாகவும், மிக விரைவாகவும் மட்டக்களப்பு நகரத்துக்கு சென்றுவர வசதியேற்பட்டுள்ளது. முன்னர் சிறிய படகுகள் மூலம் கடல் நீரேரி ஊடாகவே போக்குவரத்து இடம்பெற்றது.

இலங்கைக்கும் சப்பானுக்கும் இடையிலான இராசதந்திர உறவின் 60 ஆவது ஆண்டைக் குறிக்கும் வகையில், சப்பான் பன்னாட்டுக் கூட்டுறவு முகமை (Japan International Cooperation Agency) இலங்கை அரசுக்கு வழங்கிய 1.206 மில்லியன் யென்களைப் பயன்படுத்தி இந்தப் பாலமும் தரைப்பாலமும் கட்டப்பட்டன.

## மேற்கோள்கள்
 

பகுப்பு:இலங்கையில் உள்ள பாலங்கள்
சிறிய சீழ்க்கைச்சிரவி

**சிறிய சீழ்க்கைச் சிறகி** அல்லது **சிறிய சீழ்க்கைச்சிரவி** (*Lesser whistling duck*, *Dendrocygna javanica*) என்பது வாத்து இனத்தைச் சேர்ந்த ஒரு பறவையாகும். இது இந்தியத் துணைக்கண்டத்திலும் தென்கிழக்காசியாவிலும் காணப்படுகின்றது. இதன் உடல் முழுவதும் பாக்கு நிறமானது. இதனால், இது வேறு தாராக்களுடன் இருந்தாலும் அடையாளங் காணலாம். இவற்றைத் தனித்தனியாகக் காண்பது மிகவும் அரிது.  இவை எப்போதும் கூட்டம் கூட்டமாகவே திரியும்.  பத்து, பதினைந்து பறவைகள் சிறு சிறு கூட்டமாக நீர்ச் செடிகள் கொண்ட ஆழமற்ற நீர் நிலைகளிலும் நெல் வயல்களிலும் காணப்படும். நீர் நிலைகளின் அருகில் உள்ள மரங்களில் தங்குவதால் **மரத்தாரா** அல்லது *மர வாத்து* என்றும் அழைக்கப்படுகிறது. இதன் உணவு தவளை, நத்தை, மீன், புழுபூச்சிகள், தானியங்கள், இளந்தளிர்கள் போன்றவை ஆகும். இவை கூட்டமாகப் பறக்கும்போது விசிலடிப்பது போல ஒலி கேட்கும்.

## மேற்கோள்கள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:சீனப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
தார்ஜிலிங் மெயில்

**தார்ஜிலிங் மெயில்** என்னும் விரைவுத் தொடருந்து இந்திய இரயில்வேயின் கட்டுப்பாட்டில் இயங்குகிறது. இது கொல்கத்தாவில் இருந்து ஹல்திபாரிக்கும் சிலிகுரிக்கும் செல்லும் முக்கியமான வண்டி.

## கல்கத்தா-சிலிகுரி வழித்தடம்
சியால்தா - ரானாகாட் - பேடாமாரா - ஹார்டிஞ்சு பாலம் - ஈஸ்பரதீ - சாந்தாஹார் - ஹிலி - பார்வதிபூர் - நீலபாமாரி - ஹல்திபாடி - ஜல்பாய்குடி - சிலிகுடி

## இணைப்புகள்
*

பகுப்பு:இந்திய விரைவுவண்டிகள்
இலாரிசாவின் பிலோ

**பிலோ** (*Philo*,  *பிலோன்*; கிமு. 154/3 – 84/3) இலாரிசா நகரத்தைச் சேர்ந்த கிரேக்க மெய்யியலாளர் ஆவார். இவர் கிளிட்டோமாக்கசு என்பவரின் மாணவர். அவருக்குப் பிறகு இவர் பிளாட்டோனியக் கல்விக்கழகத்தின் தலைமையேற்றார். அக்கல்விக்கழகத்தை அழித்த முதல் மித்ரிதாடிகப் போரின் போது இவர் உரோமுக்குப் பயணமானார். அங்கு இவரது விரிவுரைகளைச் சிசெரோ கேட்டார் எனக் கூறப்படுகிறது. இவரது எழுத்துகள் ஏதும் கிடைக்கவில்லை. இவர் கல்விக்கழக ஐயுறவுவாதி. இவருக்கு முன்பிருந்த கிளிட்டோமாக்கசையும் கார்னியாடெசையும் போல இவரும் வாழ்வோடு சமனமான ஐயுறவுவாதக் கண்ணோட்டத்தைக் கொண்டிருந்தார். உறுதியற்ற நடைமுறை நம்பிக்கைகளுக்கு இசைவு தந்தார்.

## குறிப்புகள்

## மேலும் படிக்க
* Brittain, Charles, *Philo of Larissa* (Oxford University Press, 2001) 

## வெளி இணைப்புகள்
* 
* 

பகுப்பு:கிமு 154 பிறப்புகள்
பகுப்பு:கிமு 84 இறப்புகள்
பகுப்பு:கிரேக்க மெய்யியலாளர்கள்
பகுப்பு:ஐயுறவியலாளர்கள்
பகுப்பு:பிளாட்டோனியக் கல்விக்கழக மெய்யியலாளர்கள்
நம்மாழ்வார்

* நம்மாழ்வார் (ஆழ்வார்)
* கோ. நம்மாழ்வார்
* நம்மாழ்வார் அருளிய திருவாய்மொழி (அகல உரை)
* நம்மாழ்வார் திருவிருத்தம்
சுவிதா தொடருந்துகள்

பண்டிகைக் காலங்களிலும் சிறப்பு நாள்களிலும் கூட்ட நெரிசலைக் குறைப்பதற்காகத் தென்னக இரயில்வே **சுவிதா தொடருந்துகளை** (Suvidha Trains)  அறிமுகம் செய்துள்ளது. இத்திட்டத்தின்படி, 14 ஆகத்து 2015 முதல் சென்னை எழும்பூர் – திருநெல்வேலி, செண்ட்ரல் – எறணாகுளம் இடையே சுவிதா சிறப்புத் தொடருந்துகள் இயக்கப்படுகின்றன.

சுவிதா தொடருந்துகளில் அனைத்து வகை முதல் வகுப்புப் பெட்டிகள், பொதுப் பெட்டிகள்,  இரண்டாம் வகுப்பு அமரும் பெட்டிகள் இல்லை.

சுவிதா தொடருந்துக்கான முன்பதிவு மையங்களிலும் இணையவழியாகவும் முன்பதிவு செய்யலாம். சுவிதா தொடருந்துகளில் பயணம் செய்யக் காத்திருப்பு பயணச்சீட்டு  வழங்குவது இல்லை. உறுதி செய்யப்பட்ட, படுக்கை உறுதி செய்யப்பட்ட முன்பதிவுப் பயணச்சீட்டுகள் (ஆர். ஏ. சி.) மட்டும் வழங்கப்படும்..

முன்பதிவுக் காலம் பயண நாள்களிலிருந்து குறைந்தது 10 நாள்கள் முதல் கூடியது 30 நாள்களுக்குள் இருக்கும். அதிகபட்ச பயணக் கட்டணம் வழக்கமான கட்டணத்தை விடக் கூடியதாக, அதாவது தட்கல் கட்டணத்துக்கு இணையாக இருக்கும்.

## மேற்கோள்கள்


## வெளி இணைப்புகள்
* சென்னை - திருநெல்வேலி இடையே விரைவில் சுவிதா சிறப்பு ரயில்கள் இயக்கம்
* சென்னை - திருநெல்வேலிக்கு "சுவிதா' சிறப்பு ரயில் இயக்கம்

பகுப்பு:இந்தியத் தொடருந்து சேவைகள்
பழைய பூங்கா, யாழ்ப்பாணம்

**பழைய பூங்கா**, இலங்கையின் வடமாகாணத் தலைநகரமான யாழ்ப்பாணத்தில் உள்ள ஒரு பூங்கா ஆகும். 27 ஏக்கர் பரப்பளவு கொண்ட இந்தப் பூங்கா முதலில், வட மாகாணத்தின் பிரித்தானிய அரசாங்க அதிபரின் வாழிடமாக 19 ஆம் நூற்றாண்டில் கட்டப்பட்டது.

## வரலாறு
19 ஆம் நூற்றாண்டில் யாழ்ப்பாணத்தில் நீண்டகாலம் பிரித்தானிய அரசாங்கத்தின் அரசாங்க அதிபராகப் பதவி வகித்த பேர்சிவல் அக்லன்ட் டைக் இந்தப் பூங்கா அமைந்திருக்கும் 27 ஏக்கர் நிலத்தை அரசாங்க அதிபரின் இருப்பிடமாகப் பயன்படுத்தும் எண்ணத்தில் தன் சொந்தப் பணத்தைச் செலவு செய்து வாங்கினார். டைக் யாழ்ப்பாணத்தில் அரசாங்கத்தின் "கலெக்டராக" நான்கு ஆண்டுகளும் (1829-33), பின்னர் அரசாங்க அதிபராக 32 ஆண்டுகளும் (1833-43; 1843-60; 1861-67) பணியாற்றியவர்.). வடக்கு மக்கள் இவரை "வடக்கின் ராஜா" என்றே அழைத்தனர். இந்த நிலத்தை வாங்கிய அவர் அதன் ஒரு பகுதியில் தனக்கான ஒரு மாளிகையையும், மிகுதிப் பகுதியில் ஒரு பெரிய பூங்காவையும் உருவாக்கினார். இதுவே இன்று பழைய பூங்கா என அழைக்கப்படுகிறது. 1867ல் இறக்கும் வரை அரசாங்க அதிபராக யாழ்ப்பாணத்திலேயே இருந்த டைக் இறக்குமுன்னர், இந்த மாளிகையையும் பூங்காவையும் தனக்குப் பின் வருபவர்கள் வாடகை இல்லாமல் இலவசமாகவே பயன்படுத்திக்கொள்ளக் கூடியதாக விக்டோரியா அரசியூடாக அன்பளிப்பாக வழங்கினார்.

## மேற்கோள்கள்

## உசாத்துணைகள்

* 
* 

பகுப்பு:யாழ்ப்பாணத்தில் உள்ள பூங்காக்கள்
பகுப்பு:இலங்கையின் தொல்லியற்களங்கள்
சாம்பன்

**சாம்பன்** (Sāmba),  கிருட்டிணருக்கும் ஜாம்பவதிக்கும் பிறந்தவன். சாம்பசிவனின் அருளினால் பிறந்தவன் என்பதால்  *சாம்பன்*  எனப் பெயரிட்டனர் .பாகவத புராணத்தில் கூற்றுப்படி இவன் ஸ்கந்தனின்‍ அவதாரமாக கருதப்படுகிறான்.

அருச்சுனனிடமிருந்து போர்க்கலையைப் பயின்றவன்.  துரியோதனனின் ஒரே மகளான இலெட்சுமணாவை, சுயம்வரத்தின்போது சாம்பன் கடத்திச் சென்று திருமணம் செய்ய இருக்கையில், பலராமனின் முயற்சியால் இருவீட்டாரும் இணங்க சாம்பன் – இலெட்சுமணாவின்  திருமணம் நடந்தேறியது.. சாம்பன் யாதவ குல அழிவுக்கு ஒரு காரணமாக அமைந்தவன்.

## பிறப்பு
சாம்பனின் பிறப்பானது மகாபாரதம் மற்றும் தேவி பாகவத புராணத்தில் விவரிக்கப்பட்டுள்ளது.

## யாதவ குல அழிவு
குருச்சேத்திரப் போருக்குப்பின் 35 ஆண்டுகள் கடந்த பின் ஒரு நாள் யாதவகுல இளைஞர்களில் சிலர் சாம்பனுக்கு நிறைமாதக் கர்ப்பிணிப் பெண் வேடமிட்டு, பிரபாச நகரில் தவக்கோலத்தில்  இருந்த சப்த ரிஷிகளிடம்  அழைத்துச் சென்று,  இந்தக் கர்ப்பிணிப் பெண்னுக்கு என்ன குழந்தை பிறக்கும் என வேடிக்கையாக கேட்டனர்.

இளைஞர்களின் கபட நாடகத்தை அறிந்த முனிவர்கள், இவள் உங்கள் யாதவ குலத்தையே அழிக்கப்போகும் இரும்பு உலக்கையை பெற்றெடுக்கப் போகிறாள் என சாபம் இட்டனர். முனிவர்கள் கூறியபடியே சாம்பனுக்கு உடனே இரும்பு உலக்கை பிறந்தது. இதனை அறிந்த யாதவகுல அரசன் உக்கிரசேனன், இரும்பு உலக்கையை பொடிப்பொடியாக அரைத்து கடலில் கரைக்க உத்திரவிட்டார்.

சில காலம் கழித்துக் கடல் அலைகளால் பிரபாச பட்டினக் கடற்கரையில் ஒதுங்கிய உலக்கையின் இரும்புத்தூள்கள், மிக உறுதியான நீண்ட கோரைப் புற்களாக வளர்ந்தன.
 
ஒரு முறை பிரபாச பட்டினத்திற்குச் சென்ற யாதவர்கள் மதியை மயக்கும் போதையைத் தரும் *மைரேயம்*  என்ற மதுவை அளவுக்கு மீறிப் பருகியதான் மதி இழந்து  ஒருவரையொருவர் இரும்புத் தடி போன்று வளர்ந்திருந்த வச்சிராயுதத்திற்கு நிகரான கோரைப் புற்களால் தாக்கிக் கொண்டு, சாம்பன் உட்பட அனைவரும் முற்றிலும் அழிந்தனர்.

## உசாத்துணை
*உத்தவ கீதை  அத்தியாயம் 1 மற்றும் 30

## மேற்கோள்கள்

## வெளி இணைப்புகள்

பகுப்பு:பாகவத புராண மாந்தர்
மதிப்புறு முனைவர் பட்டம்

**மதிப்புறு முனைவர் பட்டம்** அல்லது **கௌரவ டாக்டர் பட்டம்** (Honorary degree), தொழில் துறை, சமூக முன்னேற்றம், அரசியல், கலை, இலக்கியம், சமுதாயப் பணி போன்ற துறைகளில் சிறப்பாகப் பங்களித்த வாழ்நாள் சாதனையாளர்களைப் பாராட்டும் முகமாகப் பல்கலைக்கழகங்கள் மதிப்புறு முனைவர் பட்டங்களை வழங்கிப் பெருமைப்படுத்துகின்றன.   

இது போன்ற மதிப்புறு பட்டங்களைப் பெற்றவர்கள் தங்கள் பெயருக்கு முன் இணைத்துக் கொள்வதில்லை என்பது மரபு. 

## மதிப்புறு முனைவர் பட்டம் பெற்றோர்

## மதிப்புறு முனைவர் பட்டத்தை மறுத்தவர்கள்
# ரஜினிகாந்த்
# விஸ்வநாதன் ஆனந்த்
# ராகுல் டிராவிட்

## மேலும் காண்க
* முனைவர் பட்டம்
* முதுமுனைவர் பட்டம்

## மேற்கோள்கள்

பகுப்பு:கல்வித் தகுதிகள்
புஷ்பத்தூர்

**புஷ்பத்தூர் ** (*Pushpathur*) இந்தியாவின் தமிழ்நாட்டு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய் ஊர். பழனி வருவாய் வட்டத்தில் இதன் எண் 1 ஆகும்.

## அமைவிடம்
பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் பழனியிலிருந்து ஏறத்தாழ 14 கி. மீ. தூரத்திலும், மடத்துக்குளத்திலிருந்து 5 கி.மீ. தூரத்திலும், அமைந்துள்ளது..  இவ்வூர் கடல் மட்டத்திலிருந்து 525 மீட்டர் உயரத்தில் உள்ளது. இந்த ஊரிலிருந்து ஏறத்தாழ 1.5 கி. மீ. தூரத்தில் மேற்கில் அமராவதி ஆறு ஓடுகிறது.இவ்வூர் ஒட்டன்சத்திரம் சட்டமன்றத் தொகுதிக்கும், திண்டுக்கல் மக்களவைத் தொகுதிக்கும் உட்பட்டது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, புஷ்பத்தூரில் 1975 வீடுகள் உள்ளது. இக்கிராமத்தில் 7448 பேர் வசிக்கின்றார்கள். பாலின விகிதம் 50.93%. இதில் 3794 பேர் ஆண்கள்; 3654  பேர் பெண்கள் உள்ளனர். இக்கிராத்தில் ஆரம்பப்  பள்ளிகள் 7ம், நடுநிலைப் பள்ளிகள் 2ம், உயர்நிலைப் பள்ளி 1ம், தனியார் சி.பி.எஸ்.இ பள்ளி ஒன்றும் உள்ளது. 

## முக்கிய பயிர்
இங்கு அமராவதி ஆற்றின் படுகைப் பகுதியில் உயர்வகை, ஒட்டுத் தென்னை அதிகம் உள்ளது. அதிக மேட்டுப் பகுதியானதால் புன்செய் பயிர்களான சோளம், கம்பு, ஆகியவையும் மக்காச்சோளமும் கூடுதலாகப் பயிரிடப்படுகின்றன.

## நிர்வாக அலகு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 580 முடிய
*வருவாய்கிராமத்தின் பரப்பு                                             : 1627.03.5 ஹெக்டேர்- (4020.48 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம் :
*குக்கிராமங்களின் எண்ணிக்கை :

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
கிறீன் நினைவு வைத்தியசாலை

**கிறீன் நினைவு வைத்தியசாலை** (*Green Memorial Hospital*) இலங்கையின் யாழ்ப்பாண மாவட்டத்தின் மானிப்பாயில் உள்ள இலாப நோக்கற்ற மருத்துவமனை ஆகும். இது அமெரிக்க மிசனைச் சேர்ந்த மருத்துவர் சாமுவேல் பிஸ்க் கிறீன் என்பவரால் 1848ஆம் ஆண்டில் நிறுவப்பட்டது. இது அக்காலத்தில் உள்ளூர் இளைஞர்களுக்கு மருத்துவத்துறையில் பயிற்சியளிக்கும் மையமாகவும் விளங்கியது. இந்த வகையில், இலங்கையின் முதல் மருத்துவப் பள்ளி இதுவே எனலாம். இதன் மூலம் கிறீன் தனது 30 ஆண்டுகால சேவையில் 60 உள்ளூர் இளைஞர்களை மருத்துவர்களாகப் பயிற்றுவித்துள்ளார். 20ஆம் நூற்றாண்டின் நடுப்பகுதியில், நவீன வசதிகளைக்கொண்ட ஒரு மருத்துவ நிறுவனமாக ஏழைகளுக்கும் பணக்காரர்களுக்கும் ஒன்றுபோலவே சேவை செய்தது. இப்போது இது அமெரிக்க இலங்கை மிசனின் வழிவந்த தென்னிந்தியத் திருச்சபையின் யாழ்ப்பாண மறைமாவட்டத்தினால் நடத்தப்படுகிறது. இப்போது அரசினால் நடத்தப்படும் யாழ்ப்பாணம் பொது மருத்துவமனை நவீன வசதிகளோடு கூடிய இலவச வைத்தியசாலையாக இருப்பதால், மானிப்பாய் கிறீன் நினைவு வைத்தியசாலை யாழ்ப்பாணத்தின் முதன்மையான வைத்தியசாலை என்னும் நிலையை இழந்துவிட்டது.

## மேற்கோள்கள்

பகுப்பு:யாழ்ப்பாண மாவட்டத்தில் உள்ள மருத்துவமனைகள்
பகுப்பு:அமெரிக்க இலங்கை மறைப்பணி
வைப்பீன் தீவு

**வைப்பீன் தீவு** (*Vypin*) ஒரு தீவாகும். இது கேரளாவில் உள்ள கொச்சி நகரத்தினைச் சேர்ந்ததாகும். இந்தத் தீவு சுமார் 27 கிலோமீட்டர் (\approx 16.875 மைல்) பரப்பளவினைக் கொண்டதாகும். இது கோசீரீ பாலங்கள் மூலம் கொச்சி நகரத்தினை இணைக்கிறது.

## வரலாறு
வைப்பீன் தீவு 1341ல் பெரும் வெள்ளத்திற்கு பின்னர் உருவான ஓரு தீவாகும். இந்தத் தீவில் போர்த்துகேயர்களால் கி.பி. 1503 இல்  கட்டபட்ட பள்ளிபுரம் கோட்டை உள்ளது. பள்ளிபுரம் கத்தோலிக்க தேவாலயம் ஒரு புனித தலமாக உள்ளது. இந்த வைப்பின் தீவில் மற்றோரு சுவாரசியமாக உள்ளது சீன வலை எனப்படும் வித்தியாசமான மீன்பிடி வலை ஆகும். 
   
## சுற்றுலா சிறப்புகள்
*வைப்பீன் தீவின் மேற்கு கரையோரத்தில் கொச்சி நகரத்தின் நீளமான கடற்கரைகளை பெற்றுள்ளது. இவை முறையே சேரை கடற்கரை, குழுப்பிள்ளி கடற்கரை மற்றும் புதுவிப்பி கடற்கரை ஆகும். 
* கேரளாவில் பத்து கலங்கரை விளக்கம் உள்ளன இதில் ஒன்று வைப்பின் கடற்கரையில் அமைந்துள்ளது.
* இங்கு உள்ள பள்ளிபுரம் கோட்டை இந்தத் தீவில் 1503ல் போர்த்துகீசியர்களால் கட்டப்பட்டது.

## படங்கள்

Image:Boats in Vyppin.jpg|வைப்பீன் தீவில் உள்ள மீன்பிடி படகுகள்.
Image:LNG Terminal.jpg| வைப்பீன் தீவில் உள்ள எல்என்ஜி முனையத்தில் சூரியன் மறையும் காட்சி


பகுப்பு:எர்ணாகுளம் மாவட்டம்
பகுப்பு:கேரளத்தில் உள்ள தீவுகள்
முதல் நிலை

**முதல் நிலை** என்பது மொழிக்கு முதலில் நிற்கும் எழுத்துகள் எவையெவை எனக் கூறும் நன்னூலின் எழுத்தியலின் பகுதியாகும்.

பன்னிரண்டு உயிர் எழுத்துகளும், க, ச, த, ந, ப, ம, வ, ய, ஞ , ங என்னும் பத்து உயிர் ஏறிய மெய் எழுத்துகளும் மொழிக்கு முதலில் வரும்.

## எடுத்துக்காட்டுகள்
### மொழியின் முதலில் பன்னிரண்டு உயிரெழுத்துகள்

அன்பு, ஆடு, இலை, ஈகை, உலகம், ஊஞ்சல், எல்லை, ஏடு, ஐயம், ஒன்று, ஓடு, ஔவை.

### மொழியின் முதலில் பன்னிரு உயிர் ஏறிய மெய்யெழுத்துக்கள்

;மொழியின் முதலில் ‘க்’ 

கயல், காவல், கிழக்கு, கீரி, குருவி, கூட்டம், கெடுதல், கேள்வி, கை, கொடுத்தல், கோயில், கௌவை.

;மொழியின் முதலில் ‘ச்’

சந்திப்பு, சார்பு, சிலை, சீர், சுற்றம், சூடு, செயல், சேவை, சைவம், சொல், சோதனை, சௌகரியம்

;மொழியின் முதலில் 'த்'

தங்கம், தாமரை, திசை, தீமை, துன்பம், தூய்மை, தெளிவு, தேற்றம், தையல், தொகை, தோடு, தௌவை.

;மொழியின் முதலில் 'ந்' 

நன்மை, நாடு, நிலம், நீர், நுங்கு, நூல், நெகிழி, நேயம், நைகை, நொய்யன, நோய், நௌவி.

;மொழியின் முதலில் 'ப்'

பட்டம், பார்வை, பிடி, பீர்க்கு, புல், பூனை, பெட்டி, பேய், பை, பொருள், போர், பௌவம்.

;மொழியின் முதலில் 'ம்'
மண், மாலை, மின், மீன், முதல், மூன்று, மென்மை, மேடு, மையம், மொட்டை, மோதிரம், மௌவல்.

அடுத்துக் கூறப்பட்டுள்ள வ், ய், ஞ், ங் ஆகிய நான்கு மெய்யெழுத்துகளும் உயிர் எழுத்துகள் பன்னிரண்டுடனும் சேர்ந்து பொதுவாக மொழிக்கு முதலில் வராது. ஆனால், அவை மொழிக்கு முதலில் சில உயிர் எழுத்துகளுடன் சேர்ந்து வரக்கூடிய இடங்களை நன்னூல் சுட்டிக்காட்டுகிறது.

;மொழிக்கு முதலில் ’வ்’

உ, ஊ, ஒ, ஓ ஆகிய நான்கு எழுத்துகள் அல்லாத மற்ற எட்டு உயிர் எழுத்துகளோடு சேர்ந்து ’வ்’ மொழிக்கு முதலில் வரும். 

எடுத்துக்காட்டு:

வளி, வாழ்க்கை, விழு, வீடு, வெளிச்சம், வேதியியல், வைகை, வௌவுதல்

;மொழிக்கு முதலில் ’ய்’ 

அ, ஆ, உ, ஊ, ஓ, ஔ ஆகிய ஆறு உயிர் எழுத்துகளோடும் சேர்ந்து ’ய்’ என்னும் மெய்யெழுத்து மொழிக்கு முதலில் வரும்.
 
எடுத்துக்காட்டு:

யவனராணி, யானை, யுகம், யூகம், யோகம், யௌவனம்.

;மொழிக்கு முதலில் ’ஞ்’ 

அ, ஆ, எ, ஒ என்ற நான்கு உயிர்களுடன் சேர்ந்து ’ஞ்’ மொழிக்கு முதலில் வரும்.  

:எடுத்துக்காட்டு

ஞமலி, ஞாயிறு, ஞெகிழி, ஞொள்கிற்று

;மொழிக்கு முதலில் ’ங்’ 

அ, இ, உ என்னும் சுட்டு எழுத்துகளைத் தொடர்ந்தும் எ, யா என்னும் வினா எழுத்துகளைத் தொடர்ந்தும், அகரத்தை ஒட்டியும் ’ங்’ என்னும் மெய்  மொழிக்கு முதலில் வரும். 

;எடுத்துக்காட்டு

அங்ஙனம், இங்ஙனம், உங்ஙனம், எங்ஙனம், யாங்ஙனம்

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
தைட்டானியம்(III) புரோமைடு

**தைட்டானியம்(III) புரோமைடு** *(Titanium(III)bromide)* என்பது TiBr3 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். சிவப்பு நிறத்தைப் பிரதிபலிக்கும் நீலக்கருப்பு அயக்காந்தத் திடப்பொருளாக இது காணப்படுகிறது. ஆல்க்கீன்களை பல்லுறுப்பிகளாக்கும் வினைக்கு வினையூக்கியாக இருந்தபோதிலும் இது மிகக்குறைவான பயன்பாட்டையே கொண்டுள்ளது.

## தயாரிப்பு மற்றும் அமைப்பு
வளிமண்டல ஐதரசனுடன் தைட்டானியம் நாற்புரோமைடை சேர்த்து சூடாக்குவதால் தைட்டானியம்(III) புரோமைடு உற்பத்தியாகிறது:
:2 TiBr4  +  H2   →   2 TiBr3  +  2 HBr
தைட்டானியம் உலோகமும் தைட்டானியம் நாற்புரோமைடும் இணைவீதமாதல் வினையின் மூலமாக இணைந்தும் இச்சேர்மம் உருவாகிறது
:Ti  +  3 TiBr4   →   4 TiBr3
எண்முக தைட்டானிய உலோக மையங்கள் கொண்ட இரண்டு பல்லுருவ அமைப்புகள் இச்சேர்மத்தில் காணப்படுகின்றன

## வினைகள்
தைட்டானியம்(III) புரோமைடை சூடுபடுத்தினால் அது தைட்டானிய மிருபுரோமைடுடன் ஆவியாகும் தைட்டானியம் நாற் புரோமைடையும் தருகிறது:
:TiBr3   →   2 TiBr4  +  TiBr2

பிரிடின் மற்றும் நைட்ரல் போன்ற வழங்கி கரைப்பான்கள் (L) உடன் வினைபுரிந்து 3:1 விகிதத்தில் கூட்டுப்பொருட்களைத் தருகிறது.   
:TiBr3  +  3 L   →   2 TiBr3L3

## மேற்கோள்கள்

 

பகுப்பு:புரோமைடுகள்
பகுப்பு:தைட்டானியம்(III) சேர்மங்கள்
பகுப்பு:புரோமின் சேர்மங்கள்
பகுப்பு:தைட்டானியம் ஆலைடுகள்
முத்துநாயக்கன்பட்டி

**முத்துநாயக்கன் பட்டி** (MUTHUNAICKENPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்).  பழனி வருவாய் வட்டத்தின்  மூன்றாவது எண் கொண்ட வருவாய் கிராமம் (கிராம எண்:3) ஆகும்.

## அமைவிடம்
பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் வயலூரிலிருந்து சுமார் 7 கி.மீ.தூரம் வடக்கிலும், மடத்துக்குளத்தில் இருந்து 8 கி.மீ.தூரத்திலும் அமைந்து உள்ளது. கடல் மட்டத்திலிருந்து 545 மீட்டர் உயரத்தில் உள்ளது. இந்த கிராமத்திலிருந்து சுமார் 2.5 கி.மீ தூரத்தில் மேற்கில் அமராவதி ஆறு ஓடுகிறது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி,**முத்துநாயக்கன் பட்டி** கிராமத்தில் 619 வீடுகள் உள்ளது. இக்கிராமத்தில் 2257 பேர் வசிக்கின்றார்கள். பாலின விகிதம் 50.90%. இதில் 1120 பேர் ஆண்கள்; 1137  பேர் பெண்கள். இக்கிராத்தில் ஆரம்பப்  பள்ளிகள் 4 மட்டுமே உள்ளது.

## முக்கிய பயிர்
இங்கு அமராவதி ஆற்றின் படுகைப் பகுதியில் உயர் ரக, ஒட்டுத் தென்னை அதிகம் உள்ளது. அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.

## காற்றாலைகள்
பழனி வட்டம்த்தின் உயரமான மேட்டுப் பகுதியானதால் இங்கு அதிக எண்ணிக்கையில் காற்றாலைகள் மூலம் மின் உற்பத்தி செய்யப்படுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 577 முடிய
*வருவாய்கிராமத்தின் பரப்பு                                             : 1673.09.5 ஹெக்டேர்- (4134.30 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம் :
*குக்கிராமங்களின் எண்ணிக்கை :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
குளோரின் பெராக்சைடு

**ClO இருபடி** *(ClO dimer)* என்பது **இருகுளோரின் ஈராக்சைடு** (*dichlorine dioxide*), அல்லது **குளோரின் பெராக்சைடு** (*chlorine peroxide*) என்றும் அழைக்கப்படுகிறது. இம்மூலக்கூற்றுச் சேர்மத்தினுடைய மூலக்கூறு வாய்ப்பாடு ClOOCl ஆகும். ஓசோன்துளை உருவாக்கத்தில் இச்சேர்மம் முக்கியப்பங்கு வகிக்கிறது . புற ஊதா ஒளியால் கதிர்வீச்சேற்றம் அடையும்போது ClO இருபடி வினையூக்கியாகச் செயல்பட்டு ஓசோனை ஆக்சிசனாக மாற்றுகிறது.

## உற்பத்தி
குளோரின் மூலக்கூறுடன் ஓசோன் சேர்த்து சீரொளி அல்லது புறஊதா ஒளிச்சிதைவுக்கு உட்படுத்தினால் குளோரின் ஒராக்சைடு இருபடியை உருவாக்கமுடியும். குளோரின் மூலக்கூறுகளை அணுக்களாகப் பிரிக்க 248, 308, அல்லது 352 நானோ மீட்டர் அலைநீளம் கொண்ட கிளர்வுற்ற ஈரணு மூலக்கூற்றுச் சீரொளி உபயோகப் படுத்தப்படுகிறது. இருபுளோரோயிருகுளோரோமீத்தேனும் குளோரின் அணுக்களை உருவாக்கும் மூலமாக செயல்படுகிறது. இங்ஙனமே நுண்ணலை வெளியேற்றமும் குளோரின் மூலக்கூறுகளை அணுக்களாகப் பிரிக்கும் செயலில் ஈடுபட்டு குளோரின் பெராக்சைடுகளை உருவாக்க முடியும்

:Cl2 + *h*ν → 2Cl
:Cl + O3 →  O2 + ClO· 
:2ClO· + M → ClOOCl + M
:ClOOCl + *h*ν → Cl + ClO2
:ClO2 + M → Cl + O2

## பண்புகள்
குளோரின் பெராக்சைடு அதிகப்பட்சம் 245 நானோ மீட்டர் அலைநீளம் கொண்ட புறஊதா ஒளிக்கதிர்களை உறிஞ்சுகிறது. மேலும், இதனால் 350 நா.மீ  அளவு வரைகூட எந்த அளவுக்கு குறைவாகவும் அவற்றை உறிஞ்சமுடியும். ஓசோனும் 300 நா.மீ வரை உறிஞ்சும் இயல்புடையது  என்பதால் இச்சேர்மம் முக்கியத்துவம் பெறுகிறது. குளோரின் ஓராக்சைடு மூலக்கூறில் உள்ள குளோரின் – ஆக்சிசன் (Cl-O) பிணைப்பின் நீளம் 1.704 Å மற்றும் ஆக்சிசன் – ஆக்சிசன் (O-O) பிணைப்பின் நீளம் 1.426 Å ஆகும். குளோரின் ஓராக்சைடு - ஆக்சிசன் (ClOO) பிணைப்புக் கோணம் 110.1° மற்றும் இரண்டு குளோரின் ஓராக்சைடு – ஆக்சிசன் தளங்களுக்கிடையிலான இருதளமிடை கோணம் 81° ஆகவும் இருக்கிறது

## மேற்கோள்கள்

பகுப்பு:பெராக்சைடுகள்
பகுப்பு:ஆலசன் சேர்மங்கள்
பகுப்பு:குளோரின் சேர்மங்கள்
பகுப்பு:குளோரின் ஆக்சைடுகள்
கோட்டத்துறை

**கோட்டத்துறை** (KOTTATHURAI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்).  பழனி வருவாய் வட்டத்தின் ஐந்தாவது எண் கொண்ட வருவாய் கிராமம் (கிராம எண்:5) ஆகும். 

## அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து சுமார் 27 கி.மீ.தூரம் வடக்கிலும், தாராபுரத்தில் இருந்து 15 கி.மீ.தூரம் தெற்கிலும் அமைந்து உள்ளது. கடல் மட்டத்திலிருந்து 515 மீட்டர் உயரத்தில் உள்ளது. இந்த கிராமத்திலிருந்து சுமார் 1.5 கி.மீ தூரத்தில் கிழக்கில் சண்முகா நதிஆறு ஓடுகிறது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கோட்டத்துறை கிராமத்தில் 916 வீடுகள் உள்ளது. இக்கிராமத்தில் 3335 பேர் வசிக்கின்றார்கள். பாலின விகிதம் 49.11%. இதில் 1638 பேர் ஆண்கள்; 1697 பேர் பெண்கள். இக்கிராத்தில் ஆரம்பப்  பள்ளிகள் 5ம், நடுநிலைப் பள்ளி 1 மட்டுமே உள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. சண்முகா நதிஆற்றுப் படுகைப் பகுதியில் தென்னை அதிக அளவில் பயிரிடப்படுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 501 முடிய
*வருவாய்கிராமத்தின் பரப்பு                                             : 1844.02.5 ஹெக்டேர்- (4556.67 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                                :
*குக்கிராமங்களின் எண்ணிக்கை                                          :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
தாழையூத்து (திண்டுக்கல்)

**தாழையூத்து** (THALAIYUTHU) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க்  கிராமம் (ஊர்). பழனி வருவாய் வட்டத்தின் பத்தாவது எண் கொண்ட வருவாய் கிராமம் (கிராம எண்:10) ஆகும். 

## அமைவிடம்
பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் சுமார் 15 கி.மீ.தூரத்தில் அமைந்து உள்ளது. கடல் மட்டத்திலிருந்து 552 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, தாழையூத்து கிராமத்தில் 1,432 வீடுகள் உள்ளது. இக்கிராமத்தில் 5,450 பேர் வசிக்கின்றார்கள். பாலின விகிதம் 50.75 %. இதில் 2766 பேர் ஆண்கள்; 2,684 பேர் பெண்கள். இக்கிராத்தில் 10 ஆரம்பப் பள்ளிகளும் ஒரு நடுநிலைப்பள்ளியும் உள்ளன..

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. சண்முகா நதிஆற்றுப் படுகைப் பகுதியில் தென்னை பயிரிடப்படுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமம் குறித்த தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 1070 முடிய
*வருவாய்கிராமத்தின் பரப்பு                                            : 2996.10.0 ஹெக்டேர்- (7403.51 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
தொப்பம்பட்டி

**தொப்பம்பட்டி** (Thoppampatti) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் உள்ள தொப்பம்பட்டி ஊராட்சியில் இருக்கும் ஒரு சிற்றூர் ஆகும்.   பழனி வருவாய் வட்டத்தின்  பதிநான்காவது  எண்கொண்ட வருவாய் கிராமம் (கிராம எண்: 14) ஆகும். தொப்பம்பட்டி ஊராட்சி ஒன்றியத்தின் தலைமையிடமாகவும், தொப்பம்பட்டி வருவாய் குறுவட்டத்தின் தலைமையிடமாகவும் உள்ளது. 

## அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில்  சுமார் 16 கி.மீ.தூரத்தில்  அமைந்து உள்ளது. கடல் மட்டத்திலிருந்து 532 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, தொப்பம்பட்டி கிராமத்தில் 873 வீடுகள் உள்ளது. இக்கிராமத்தில் 3156 பேர் வசிக்கின்றார்கள். பாலின விகிதம் 51.20 %. இதில் 1616 பேர் ஆண்கள்; 1540பேர் பெண்கள். இக்கிராத்தில் ஆரம்பப் பள்ளி 1 மட்டும் உள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. சண்முகா நதிஆற்றுப் படுகைப் பகுதியில் தென்னை, கரும்பு பயிரிடப்படுகிறது.
## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி ஊராட்சி ஒன்றியம்
* ஊராட்சி           : தொப்பம்பட்டி ஊராட்சி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 783 முடிய
*வருவாய்கிராமத்தின் பரப்பு                                            : 2231.96.5 ஹெக்டேர்- (5515.30 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :
## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
வாகரை (பழனி வட்டம்)

**வாகரை** (Vagarai) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்). பழனி வருவாய் வட்டத்தின் பதினெட்டாவது  எண் கொண்ட வருவாய் கிராமம் (கிராம எண்:18) ஆகும்.
  
## அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில்  தொப்பம்பட்டியிலிருந்து கிழக்கே சுமார் 6 கி.மீ.தூரத்தில் அமைந்து உள்ளது. கடல் மட்டத்திலிருந்து 512 மீட்டர் உயரத்தில் உள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, மேட்டுப்பட்டி கிராமத்தில்  522 வீடுகள் உள்ளது. இக்கிராமத்தில் 1958 பேர் வசிக்கின்றார்கள். பாலின விகிதம் 51.37 %. இதில் 1006 பேர் ஆண்கள்; 952 பேர் பெண்கள். இக்கிராமத்தில் ஆரம்பப் பள்ளி 2 மட்டும் உள்ளது.

## ஆராய்ச்சி நிலையம்
இப்பகுதியில் மக்காச்சோளத்திற்கென ஒரு ஆராய்ச்சி நிலையத்தை கோவை வேளாண் பல்கலைக்கழகம் அமைத்துள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல்592முடிய
*வருவாய்கிராமத்தின் பரப்பு                                            : 1515.84.5 ஹெக்டேர்- (3745.73.ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
இறுதிநிலை

**இறுதிநிலை** என்று மொழிக்கு ஈற்றில் நிற்கும் எழுத்துகள் இவையிவை என நன்னூலின் எழுத்தியலில் சுட்டிக் காட்டப்பட்டுள்ளன.
உயிரெழுத்துகள் பன்னிரண்டும், மெய்யெழுத்துக்களான ஞ், ண், ந், ம், ன், ய், ர், ல், வ் , ழ், ள் ஆகிய பதினொரு எழுத்துக்களும் குற்றியலுகரம் ஒன்றும் என மொத்தம் இருபத்து நான்கு எழுத்துகள் மொழிக்கு இறுதியில் வரும். 

;எடுத்துக்காட்டுகள்

உயிர் எழுத்துகள் தனித்து வரும்போது அவை மொழிக்கு இறுதியாய் வரும்.
:அ, ஆ, இ, ஈ

உயிர் எழுத்துகள் ஓரெழுத்து ஒரு மொழியாய் வருமிடங்களில் மொழிக்கு இறுதியில் வரும்.
:ஆ – பசு 
:ஊ – இறைச்சி

உயிர் மெய்யோடு சேர்ந்து மொழிக்கு ஈற்றாய் உயிர் எழுத்துகள் வரும்.
:பலா, தை, போ

மெய்யெழுத்துகளில் பதினொன்று மொழிக்கு இறுதியாய் வருமிடங்கள்:
:உரிஞ், கண், பொருந், ஆக்கம், மீத்தேன், பாய், கதிர், தென்றல், தெவ், தமிழ், நாள்

குற்றியலுகரம் மொழிக்கு இறுதியில் வருவது:
:எஃகு

## சிறப்பு விதி

அ, இ, உ, எ, ஒ என்ற குறில் எழுத்துகள் அளபெடைகளில் சேர்ந்து வரும்பொழுது மொழிக்கு இறுதியில் நிற்கும். எ – மெய்யெழுத்தோடு சேர்ந்து ஈறாய் வராது. ஒ – நகரமெய் ஒன்றுடன் மட்டும் மொழிக்கு இறுதியில் வரும். ஔ- ககர மெய்யுடனும் வகர மெய்யுடனும் சேர்ந்து மொழிக்கு இறுதியில் வரும்.

எடுத்துக்காட்டுகள்:

பலாஅ, தீஇ, பூஉ, சேஎ, கைஇ, கோஒ, கௌஉ
நொ – ஒகரம் நகரமெய்யுடன் இறுதியாதல் ( துன்பம் என்பது பொருள்)
கௌ, வௌ – ஔகாரம் மொழிக்கு இறுதியாதல் ( கௌ – பற்று, வௌ – கவர்தல் எனபன பொருள்)

## மொழிக்கு இறுதியில் உயிர்மெய்

மெய்யெழுத்தின் ஒலி முன்னால் நிற்க உயிர் எழுத்தின் ஒலி பின்னால் தொடரும் என்பதால் உயிரெழுத்துக்கு மெய்யெழுத்து முதலும் உயிரெழுத்து ஈறுமாகும் என்கிறது நன்னூல் விதி. 

எடுத்துக்காட்டுகள்:

க = க் + அ , ச = ச் + அ முதலியனவாகும்.

## மேற்கோள்கள்

## வெளியிணைப்புகள்
*நன்னூல் (மூலம்)-எழுத்தியல்
*எழுத்து இயல்

பகுப்பு:நன்னூல்
பகுப்பு:தமிழ் இலக்கணம்
அமோனியம் புரோமைடு

**அமோனியம் புரோமைடு** *(Ammonium bromide)* என்பது NH4Br என்ற மூலக்கூற்று வாய்ப்பாடு கொண்ட ஐதரோ புரோமிக் அமிலத்தினுடைய அமோனியம் உப்பாகும். உவர்ப்புச் சுவையுடன் காணப்படும் இச்சேர்மம் நிறமற்ற பட்டகமாகப் படிகமாகிறது. சூடுபடுத்தும்போது பதங்கமாகும் தன்மையைப் பெற்றிருக்கும் இச்சேர்மம் தண்ணீரில் எளிதாகக் கரைகிறது. காற்றுடன் தொடர்பு கொள்ள நேர்ந்தால் படிப்படியாக மஞ்சள் நிறமாக மாறுகிறது. ஏனெனில் புரோமைடு அயனியில் சிறிதளவு புரோமினாக ஆக்சிசனேற்றம் அடைகிறது.

## தயாரிப்பு
ஐதரசன் புரோமைடை நேரடியாக அமோனியாவுடன் சேர்த்து வினைபுரியச் செய்தால் அமோனியம் புரோமைடு உருவாகிறது.

: NH3 + HBr → NH4Br
 
இரும்பு(II) புரோமைடு அல்லது இரும்பு(III) புரோமைடுடன் அமோனியாவை வினைபடச் செய்வதன் மூலமாகவும் இதைத் தயாரிக்க முடியும். அதாவது இரும்புத் துருவல்கள் மீது நீர்த்த புரோமின் கரைசலைச் செலுத்தி  அமோனியம் புரோமைடு தயாரிக்க முடியும்.

: 2 NH3 + FeBr2 + 2 H2O → 2 NH4Br + Fe(OH)2

## வினைகள்
அமோனியம் புரோமைடு ஒரு வீரியம் குறைந்த அமிலமாகும். தண்ணீரில் இதனுடைய காடித்தன்மை எண் ~5 என்ற அளவாகும். அமோனியம் அயனி நீரில் சிறிதளவு நீராற்பகுப்பு அடைவதால் இவ்வுப்பை அமில உப்பு என்றும் அழைப்பர். 
தண்ணீரில் இடப்பட்ட அமோனியம் புரோமைடு ஒரு வலிமையான மின்பகுளியாகும்.

:NH4Br(s) → NH4+(aq) + Br−(aq)

உயர்மட்ட வெப்பநிலைக்கு சூடாக்கும்போது இச்சேர்மம் அமோனியாவாகவும் ஐதரசன் புரோமைடாகவும் சிதைவடைகிறது.
 
: NH4Br → NH3 + HBr

## பயன்கள்
அமோனியம் புரோமைடு படமெடுக்கும் புகைப்படத் தொழிலில் பயன்படுகிறது, காகிதங்கள், தட்டுகள் மற்றும் தீத்தடுப்பானாகவும் பயன்படுகிறது. பதிவச்சு மற்றும் செதுக்கும் செயல்முறைகள், அரிமானத் தடுப்பு, மற்றும் மருந்துகள் தயாரித்தல் போன்றவற்றில் பயன்படுகிறது

## மேற்கோள்கள்

பகுப்பு:அமோனியம் சேர்மங்கள்
பகுப்பு:புரோமைடுகள்
பகுப்பு:அலோக ஆலைடுகள்
ஜா-எல

**ஜா-எலை** (*Ja-Ela*, ) கொழும்பு நகரமத்தியிலிருந்து வடக்காக சுமார் 20 கிலோமீட்டர் தூரத்திலமைந்துள்ள ஒரு புறநகர்ப் பகுதியாகும். இந்நகரம் ஏ-3 நெடுஞ்சாலையில் அமைந்துள்ளது. விமானநிலைய அதிவேக நெடுஞ்சாலையும் இந்நகரூடாகச் செல்கிறது. நீர்கொழும்பு - புத்தளம் மார்க்கத்தில் இயங்கும் புகைவண்டிகள் தரித்துச்செல்லும் புகைவண்டி நிலையமும் ஜா-எலவில் உள்ளது.

## மேற்கோள்கள்
*http://www.geonames.org/1242835/ja-ela.html

பகுப்பு:கம்பகா மாவட்டத்தில் உள்ள ஊர்களும் நகரங்களும்
பகுப்பு:கொழும்பின் புறநகர்கள்
பிரான்சு ஜெர்மனி உறவு

பிரான்சு-ஜெர்மனி உறவு 

**[[பிரான்சு]]-[[ஜெர்மனி]] உறவை** மூன்று வகையாக பிரிக்கலாம். 
*'பரம்பரைப் பகை' (1945 வரை ) 
*'சமரசம்', (1945-63வரை) 
*'சிறப்பு உறவு' (1963 முதல்)

## பகைமை
### 19ம் நூற்றாண்டு
பிரஷ்யா, ஜெர்மனி மொழி பேசும் ஒரு ராஜ்ஜியம் ஆகும். பிரான்சு-பிரஷ்யா போர் 1870ஆம் ஆண்டு நடைபெற்றது. இப்போரில் பிரான்சு தோல்வி அடைந்தது. இப்போரின் முடிவில் சிதறிக் கிடந்த ஜெர்மனி , ஒரு குடையின் கீழ் அகண்ட ஜெர்மனியாக ஒன்றிணைந்தது. மேலும் 
அல்சேஸ் மற்றும் லோரெய்ன் கால் ஆகியவை ஜெர்மனியுடன் இணைக்கப்பட்டது. பிரான்சு ஐந்து பில்லியன் பிராங்குகளை இப்போரின் நஷ்ட ஈடாக ஜெர்மனிக்கு செலுத்தியது.

## இரண்டாம் உலகப் போர்

நாஜி ஜெர்மனி செப்டம்பர் 1939இல் போலந்து மீது படையெடுத்து. இதன் காரணமாக பிரான்ஸ் மற்றும் பிரிட்டன் கூட்டாக ஜெர்மனி மீது போர்ப் பிரகடனம் செய்தது. ஜெர்மனியின் மேற்கு முனையில் ஜெர்மன் ரீச் எதிராக பிரான்ஸ் மற்றும் பிரிட்டன் கூட்டாக சுமார் 8 மாதம் 1 வாரம் [செப்டம்பர் 1939 – எப்ரல் 1940வரை] போர் தொடுத்தது. 1940 ம் ஆண்டு மே 10 ம் தேதி, பிரிட்டன் மற்றும் பிரான்ஸ் போருக்குப் பின் ஜெர்மன் படைகள் அங்கு போர் முடிவில் பெல்ஜியம், நெதர்லாந்து மற்றும் லக்சம்பர்கைக் கைப்பற்றியது.

போரின் முடிவில் நாஜி ஜெர்மனி 1940ஆம் ஆண்டு பிரான்ஸ் மீது போர் தொடுத்தது. பிரஞ்சு இராணுவம் சில வாரங்களுக்குள் தகர்த்தெறியப்பட்டது. பெரும்பாலான பிரான்ஸ், நாஜி ஜெர்மனியின் கீழ் வந்தது.

### நட்பு

ஜனவரி 22 , 1963 இல் சார்லஸ் டு கோல் மற்றும் கொன்ராட் அடினோவருடைய மேற்கு ஜெர்மனி எலிசே உடன்படிக்கை கையொப்பமானது. எலிசே உடன்படிக்கையில் பொருளாதார மற்றும் இராணுவ ஒருங்கிணைப்புக்காக உடன்படிக்கை செய்யப்பட்டது.

## மேற்கோள்கள்

பகுப்பு:பிரான்சு
பகுப்பு:செருமனி
இழூல்சு பியான்கி

**இழூல்சு பியான்கி ** (*Jules Bianchi*, 3 ஆகத்து 1989 – 17 யூலை 2015) மரூசியா பார்முலா 1 அணிக்காக பார்முலா 1 போட்டிகளில் பங்கேற்ற பிரெஞ்சு தானுந்துப் பந்தய ஓட்டுநர் ஆவார்.

முன்னதாக பியான்கி பார்முலா ரெனோ 3.5, கிராண் பிரீ2 தொடர், பார்முலா 3 ஆகிய போட்டிகளில் பங்கேற்றுள்ளார். 2011 ஆம் ஆண்டில் பார்முலா 1 இல் சோதனையோட்டியாக பெர்ராரி அணியில் இணைந்தார். பின்னர் அதேபோன்ற நிலையில் போர்ஸ் இந்தியா அணியில் அடுத்தாண்டு பங்கேற்றார்.  2013இல் ஆத்திரேலியாவில் நடந்த பந்தயத்தில் மரூசியா அணிக்காக அறிமுகமான பியான்கி,  தனது முதல் போட்டியில் 15ஆவது இடத்தில் வந்தார். அவ்வாண்டுத் தொடரின் இறுதியில் 19ஆவது இடத்தை எட்டினார். ஆனால் புள்ளிகள் எதுவும் எடுக்கவில்லை. மலேசியாவில் 13ஆவது இடத்தை எட்டியதே அவரது அந்தாண்டின் சிறந்த சாதனையாக இருந்தது. அக்டோபர் 2013இல், அடுத்துவரும் பருவப் பந்தயத்திலும் அதே அணிக்காக ஓட்டுவார் என அந்த அணியினரால் உறுதி செய்யப்பட்டார். 2014 தொடரில், மொனாக்கோவில் தனது முதல் புள்ளிகளைப் பெற்றார்.

## விபத்தும் மரணமும்
அக்டோபர் 5,  2014 அன்று நடந்த சப்பானிய கிராண் பிரீ போட்டியில் ஈரத்தடத்தில் தனது வண்டிக் கட்டுப்பாட்டை இழந்து மீட்பு வண்டி மீது மோதினார்; இந்த விபத்தில்  அவரது மூளைக்குப் பலத்த அடிபட்டது. சப்பானிலுள்ள மருத்துவமனைக்கு முதலில் எடுத்துச் செல்லப்பட்ட பியான்கி, காயங்களுக்கு சிகிச்சை அளிப்பதற்காக வேதிப்பொருட்கள் மூலம் ஆழ்மயக்கத்திற்கு தூண்டப்பட்டார். பின்னர் அவரது சொந்த நாடான பிரான்சிலுள்ள மருத்துவமனைக்கு மாற்றப்பட்டார். அங்கு யூலை 17, 2015 அன்று ஆழ்மயக்க நிலையிலேயே மரணமடைந்தார். 1994ஆம் ஆண்டில் சான் மரீனோ போட்டியில் விபத்தின் மூலம் இறந்த அயர்ட்டன் சென்னாவின் மரணத்திற்குப் பின்னர் இவ்வாறு கிராண் பிரீ போட்டியில் விபத்தில் இறக்கும் முதல்  ஓட்டுநராக பியான்கி உள்ளார்.

## மேற்சான்றுகள்

## வெளி இணைப்புகள்

*
*

பகுப்பு:பார்முலா 1 ஓட்டுனர்கள்
பகுப்பு:பிரெஞ்சு விளையாட்டு வீரர்கள்
பகுப்பு:1989 பிறப்புகள்
பகுப்பு:2015 இறப்புகள்
ஆனையிறவு தொடருந்து நிலையம்

**ஆனையிறவு தொடருந்து நிலையம்** (*Elephant Pass railway station*) இலங்கையின் வடக்கே ஆனையிறவு என்ற ஊரில் அமைந்துள்ள தொடருந்து நிலையம் ஆகும். இலங்கை அரசின் இரயில்வே திணைக்களத்தினால் நிருவகிக்கப்படும் இந்நிலையம் வடக்கையும் தலைநகர் கொழும்பையும் இணைக்கும் வடக்குப் பாதையின் ஓர் அங்கமாகும். ஈழப் போர் காரணமாக இந்நிலையம் 1990 முதல் 2014 வரை இயங்காதிருந்தது. கிளிநொச்சி, பளை வரையான சேவை ஆரம்பிக்கப்பட்டதை அடுத்து ஆனையிறவு தொடருந்து நிலையம் 2014 மார்ச் 4 இல் மீண்டும் திறக்கப்பட்டது.

## மேற்கோள்கள்

பகுப்பு:கிளிநொச்சி மாவட்டத்தில் உள்ள தொடருந்து நிலையங்கள்
சடையமங்கலம்

* சடையமங்கலம், கன்னியாகுமரி மாவட்டம்
* சடையமங்கலம், கொல்லம் மாவட்டம்
* சடையமங்கலம், சிவகங்கை மாவட்டம்
சடையமங்கலம், கொல்லம் மாவட்டம்

இதே பெயரில் உள்ள பிற ஊர்களைப் பற்றி அறிய, சடையமங்கலம் என்ற கட்டுரையைப் பார்க்கவும்.

**சடையமங்கலம்** (*Chadayamangalam*), கேரளத்தின் கொல்லம் மாவட்டத்தில் உள்ளது. இது கொட்டாரக்கரை வட்டத்துக்கு உட்பட்ட நகரம். சடையமங்கலம் மண்டலத்தின் தலைமையகமும் இதுவே.

## அருகிலுள்ள கிராமங்கள்
*கொட்டாரக்கரை
*அஞ்சல்
*கிளிமானூர்
*ஆயூர்
*நிலமேல்

## அரசியல்
இது சடையமங்கலம் சட்டமன்றத் தொகுதிக்கும், கொல்லம் மக்களவைத் தொகுதிக்கும் உட்பட்டது..

## சான்றுகள்

பகுப்பு:கொல்லம் மாவட்டம்
பகுப்பு:கொல்லம் மாவட்டத்தில் உள்ள ஊர்களும் நகரங்களும்